מליסה אתרידג'

מליסה אתרידג' (באנגלית: Melissa Etheridge; נולדה ב-29 במאי 1961, בליבנוורת', קנזס, ארצות הברית) היא זמרת רוק ומוזיקאית אמריקאית זוכת פרס אוסקר ושני פרסי גראמי. אתרידג' הוציאה תשעה אלבומים מאז שחתמה על חוזה ההקלטות הגדול שלה בשנת 1987. שלושה מן אלבומיה הגיעו למעמד של אלבום מולטי-פלטינה: Melissa Etheridge בשנת 1988, Yes I Am בשנת 1993 ו-Your Little Secret בשנת 1995. שניים מאלבומיה הגיעו למעמד של אלבום פלטינה, ושניים נוספים לאלבום זהב. אתרידג' מעריצה את המוזיקאי ברוס ספרינגסטין וביצעה גרסאות כיסוי לשיריו Thunder Road ו-Born to Run במהלך הופעות חיות. אתרידג' מעריצה גם את להקת הרוק האמריקאית דייב מת'יוס בנד והביעה עניין בשיתוף פעולה עם הלהקה. באוקטובר 2004 אובחן אצל מליסה אתרידג' סרטן השד. בטקס פרסי גראמי בשנת 2005 ביצעה אתרידג' קאמבק לבמה, ועל אף שהייתה קירחת כתוצאה מטיפולי הכימותרפיה, הופיעה במחווה לג'ניס ג'ופלין וביצעה את שירה של ג'ופלין Piece of My Heart. אתרידג' קיבלה שבחים רבים על הופעתה, שנחשבה לאחד מרגעי השיא של המופע בטקס. ב-10 בספטמבר 2005, אתרידג' השתתפה ב-ReAct Now: Music & Relief, שידור טלוויזיוני למען גיוס כספים ותמיכה בקורבנות הוריקן קטרינה. ReAct Now: Music & Relief הוא חלק מיוזמה של ערוצי הטלוויזיה והמוזיקה MTV, VH1 ו-CMT לגיוס תרומות לארגוני הצלב האדום האמריקאי, צבא הישע ו-America's Second Harvest. אתרידג' הציגה שיר חדש שכתבה במיוחד לכבוד האירוע שנקרא Four Days. האקפלה עסקה בנושאים ותמונות שהופיעו בחדשות במהלך סיכום התוצאות של הוריקן קתרינה. אירועי צדקה נוספים שתמכה בהם הם Dream Foundation ו-Love Our Children USA. ב-15 באוקטובר 2005, התארחה אתרידג' בתוכנית האירוח של ג'יי לנו והופיעה עם השיר I Run For Life המתייחס למאבקה עם סרטן השד ונחישותה להתגבר עליו, ובנוסף מעודד נשים ששרדו את סרטן השד ואת בני משפחותיהם. אחרי הופעתה ג'יי לנו אמר לה "תודה על היותך לוחמת, ילדה". מליסה אתרידג' מדורגת בערך במקום ה-125 בין האמנים המוֹכְרים ביותר בכל הזמנים, עם יותר מ-27 מיליון עותקים של אלבומיה שנמכרו. בנוסף, אתרידג' היא גם פעילה למען זכויות ההומואים, הלסביות, הביסקסואלים והטרנסג'נדרים, ויצאה מהארון בפומבי בתור לסבית, בזמן כהונתו הראשונה של הנשיא ביל קלינטון, בינואר 1993. אתרידג' הביעה תמיכה בענייני איכות הסביבה, ובשנת 2006 יצאה לסיבוב הופעות בארצות הברית וקנדה כאשר היא משתמשת בביו-דיזל, שנחשב ידידותי לסביבה. Melissa Etheridge -‏ 1988 Brave and Crazy ‏- 1989 Never Enough -‏ 1992 Yes I Am -‏ 1993 Your Little Secret -‏ 1995 Breakdown -‏ 1999 Skin -‏ 2001 Lucky -‏ 2004 Greatest Hits: The Road Less Traveled -‏ 2005 The Awakening -‏ 2007 A New Thought For Christmas -‏ 2008 Fearless Love - ‏ 2010 Icon -‏ 2011 מדיה וקבצים בנושא מליסה אתרידג' בוויקישיתוף אתר האינטרנט הרשמי של מליסה אתרידג' (באנגלית) מליסה אתרידג', ברשת החברתית פייסבוק מליסה אתרידג', ברשת החברתית אקס (טוויטר) מליסה אתרידג', ברשת החברתית אינסטגרם מליסה אתרידג', במסד הנתונים הקולנועיים IMDb (באנגלית) מליסה אתרידג', באתר Rotten Tomatoes (באנגלית) מליסה אתרידג', באתר אפל מיוזיק (באנגלית) מליסה אתרידג', באתר ספוטיפיי מליסה אתרידג', באתר סאונדקלאוד (באנגלית) מליסה אתרידג', באתר Last.fm (באנגלית) מליסה אתרידג', באתר AllMusic (באנגלית) מליסה אתרידג', באתר MusicBrainz (באנגלית) מליסה אתרידג', באתר דיזר מליסה אתרידג', באתר Discogs (באנגלית) מליסה אתרידג', באתר Songkick (באנגלית) מליסה אתרידג', באתר Genius מליסה אתרידג', באתר SecondHandSongs מליסה אתרידג', באתר בילבורד (באנגלית) מליסה אתרידג', באתר טיידל (באנגלית) מליסה אתרידג', באתר אמזון מיוזיק מליסה אתרידג', באתר אנציקלופדיה בריטניקה (באנגלית)